多啦美

多啦美係日本動漫《多啦A夢》嘅虛構角色，22世紀野比屋企嘅機械人。佢嘅男朋友係多啦小子。

多啦美性能勁過多啦A夢好多，有1萬馬力。多啦A夢去工廠檢修嗰陣，多啦美就過嚟大雄屋企照顧大雄。性格溫和，但係好容易被激嬲，好勤奮同埋貪乾淨。

以前多啦美好少登場，近年嚟出場次數增加。

佢嘅日本配音員係橫澤啟子、藤本千秋，香港配音員係周婉侶、曾佩儀、林元春同鄭麗麗。

設定
保姆型機械人
2114年12月2號出世
最鍾意食蜜瓜麵包
最憎曱甴
擅長唱歌
製造嗰陣用嘅機油同多啦A夢係同一桶，又因為佢用嘅係沉底機油，因此效能好過哥哥。
坐「鬱金香號」時光機，高級過多啦A夢嘅。

身體
同多啦A夢一樣係貓型機器人，但係無鬚，用蝴蝶結頂替只耳，外表黃色，條尾係一朵花，肚腩上邊嘅百寶袋有花紋裝飾。
身高：100cm
體重：91kg
功率：一萬馬力

多啦A夢角色